section_heading: Životopis
paragraph_text: U Domovinskom ratu je izvješćivao s bojišta a izvješća je pisao za Glas Slavonije. Istaknuo se profesionalnim načinom izvješćivanja. Pratio je kulturna zbivanja. Nije bilo važnijeg kulturnog događaja u Splitu o kojem nije izvješćivao. Cijelo je desetljeće bio suradnikom uredništva kulture Hrvatskoga katoličkog radija. I za Glas Koncila je pratio kulturna zbivanja. Bio je jedan od najstarijih terenskih novinara u Hrvatskoj. Od početka djelovanja Hrvatske udruge Benedikt redovito je pratio aktivnosti i događanja udruge te o istima izvješćivao javnost. Sebe je volio nazvati "domoljubac". Volio je Hrvatsku i ponosio se je Hrvatskom i bio beskrajno sretan izborenom slobodom. Bio je član Hrvatskog društva katoličkih novinara.